પ્રૉપર્ટી દલાલો અને બજારના અનુભવીઓના મત પ્રમાણે ગ્રાહકોની રસ-રુચિ જોતાં છેલ્લા બે મહિનાની તુલનામાં વધુ નહીં તો પાંચથી દસ ટકાની વૃદ્ધિ અપેક્ષિત છે. છેલ્લા થોડા સમયથી પ્રૉપર્ટી બજારમાં અમર્યાદ ભાવ-વૃદ્ધિ ઓછી થવા, ગ્રાહકોમાં ખાસ કરીને મધ્યમ વર્ગના લોકોમાં ઘર ખરીદવાની ક્ષમતા વધવા તેમ જ જૉબ સિક્યૉરિટી વધવા જેવાં કારણો મુખ્ય મનાય છે. નવી સરકાર અને સારા બજેટને લીધે વિવિધ નવા તેમ જ જૂના વ્યવસાયોમાં રોકાણો વધ્યાં, કંપનીઓની વિસ્તરણયોજનાઓને સાકાર કરવા પ્રૉપર્ટીની ડિમાન્ડ વધી અને રોજગારની તક વધી છે. પરિણામસ્વરૂપ લોકોની ખરીદશક્તિ વધી છે. લોન પરના વ્યાજ પર કરરાહતમાં અપાયેલી છૂટ પણ એક કારણ બની શકે છે. મોટા ભાગે મે અને જૂનમાં સૌથી વધુ વ્યસ્ત રહેતા રિયલ એસ્ટેટ બ્રોકરો આ વેળાએ હવે થોડા આશાવાદી બન્યા છે.